Reeksmoordenaar glo gesoek ná sewende lyk gevind isArgieffoto Dit is die sewende hawelose wie se liggaam die afgelope ruk in hierdie gebied gevind is. Bronne ná aan die ondersoek beweer die polisie vermoed dit is die werk van ŉ reeksmoordenaar, maar amptelike woordvoerders wou nie hierdie bewering bevestig nie. Ao. Hazel Mqala, woordvoerder van die polisie, het gesê dit is nie duidelik hoe die man vermoor is nie. Die man, vermoedelik in sy dertigs, is deur ŉ verbyganger in Unionstraat gekry. Die polisie is ontbied en het die liggaam toegegooi. Daar was gou ŉ skare nuuskieriges rondom die afgebakende gebied wat gekyk het hoe speurders die toneel vir leidrade fynkam. Niemand is nog in verband met die voorval in hegtenis geneem nie. ŉ Saak van moord word ondersoek, het Mqala gesê.